ایردوغان شرقی افریقا سیاحتی چوکاتیده تانزانیاگه ییتیب باردی
جمهور رئیس رجب طیب ایردوغاننی تانزانیانینگ پایتختی دارالسلام ده گی جولیوس نیره خلق ارا قونلغه ده اولکه نینگ باش وزیری قاسم مجالیوا، ترکیه نینگ دارالسلام بویوک ایلچیسی یاسمین ایرآلپ و بویوک ایلچی لیک پرسونلی کوتیب آلدیلر.
ایردوغان قوللریگه ترک و تانزانیا بیراغی بیلن قرشیله گن باله لر و خلق بین صحبت عملگه آشیردی.
جمهور رئیس آرتیدن تشقی اقتصادی علاقه لر شوراسی تامانیدن ریجه لنگن جلسه ده ترک سوداگرلر بیلن اوچره شدی. اوشبو اوچره شووگه تشقی ایشلر وزیری مولد چاووش اوغلی، اقتصاد وزیری نهاد زیبکچی، انرژی و معدن وزیری برات آل بیراق، تشقی اقتصادی علاقه لر شوراسی باشلیغی عمر جهاد واردان بیلن سوداگرلر اورین آلدی.
رسمی اوچره شوولر بوگون بولیب اوته دی.
تانزانیا جمهور رئیسی جون پومبه یوزیف مگوفولی، دولت سراییده رسمی مراسم آرقه لی کوتیب آله دی. اولاً ایککی رهبر خصوصی اوله راق اوچره شه دیلر آرتیدن هیأتلر آره اوچره شوولرگه رهبرلیک قیله دیلر.
تورلی ساحه لرده کیلیشوولرگه قول قوییلیشی نینگ آرتیدن ایککی دولت اربابی مشترکاً مطبوعاتی کنفرانس اویوشتیره دیلر.
ایردوغان بیلن مگوفولی، سوداگرلر ییغنینی رهبرلیک قیله دیلر
ایردوغان اوچره شوولری نینگ آرتیدن موزامبیک که اوتیب باره دی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
